Harawira Hone: Third Readings — 
Text is incorporated into the Bound Volume 
Harawira Hone: Third Readings — 
[Sitting date: 24 July 2008. Volume:648;Page:17428. Text is incorporated into the Bound Volume.] 
HONE HARAWIRA (Maori Party—Te Tai Tokerau) 
: 
 Tena koe Mr Assistant Speaker tena tatou katoa e te Whare. I tera wiki i whakanuitia a Rererangi Aotearoa e te Minita Tapoi a Damien O’Connor te whakatuwheratanga o te rere-kotahi mai i a Beijing ki Tamaki-makau-rau. E mea ana te Minita “he marea hokohoko tino nui ki a Haina mo ake tonu”. E toru ra ki muri he tirohanga rere ke mo tenei “marea hokohoko tino nui ki Haina mo ake tonu” na te Tatauranga o Aotearoa. I te marama o Pipiri ko heke nga manuhiri no Haina i te 24 pai heneti i te marama o Pipiri i tera tau e 1600 nga tangata. E rua marama atu i te hainatanga o te kawenata hokohoko noa kua kite tatou kahore pea nga huamoni e rite ana ki nga tumanako.  
Ka matakite te pukapuka a  
Tu Mai 
 a nga tau tekau e tu mai nei e 61 miriona nga turuhi no Haina ka haere ki whenua ke. Ko te marea hokohoko whai rawa o Haina tenei e whakaarohia ana e te Minita Tapoi. Engari ko te patai nui ki a tatou me pehea te marea hokohoko nei e patari ai ki tenei whenua? He hinaki ranei e mau ai tatou? Ko nga kaimahi utu-iti hei maunu ma nga pakihi o Aotearoa e raruraru ana i te kainga. Kia penei rawa a Aotearoa nei? Hei kura pae mo Haina?  
Kua tohutohu mai te Ropu Rongomau me te Tika o te Ao ko te utu ki a tatou ko nga turanga mahi rua tekau mano ka ngaro ko te nuinga he mahi wheketere i te mutunga o nga taake hoko mai. E maumahara tonu ana tatou ki nga tau waru tekau he parekura te whakawateatanga kia hokohoko noa i pa kino nei ki nga kaimahi ara nga kaimahi Maori i nga wheketere. E maumahara tonu ana tatou ki te Multilateral Agreement on Investment me tona tahuhu kia taetae noa mai nga kamupene nunui o te ao ki te hoko haere i wa tatou rawa. A e mohio ano hoki tatou he aitua ki nga kaimahi o konei i te wa e whiwhi nui ana nga kamupene nui o Haina me nga taniwha penei i a Fonterra.  
Ko nga hua e kore e eke ki te utu engari ehara te utu i te moni anake. I te wa e ngaro ana te waihanga taputapu ki a Haina ka heke to tatou mana i wetahi atu ahuatanga o tenei pirangi ki to tatou hoa hokohoko hou. I te timatanga o te whakatata haere ki Beijing e titiro ana te ao ki a Haina kia kitea mena e hiahia ana te kawanatanga ki te whakatika i ana takahanga mana tangata penei i te whakapai i te paru ki te one. Engari aue taukuri e e ai ki nga korero a Amnesty International ka whakawhiu tonu atu te kawanatanga i nga kaiwawao mana tangata. Kino atu i tera kei te mauhere tonu nga kaiwawao ratou e tohu ana i nga hara a te kawanatanga kia tika katoa ai i mua o te timatanga o te tauwhainga Olympia. E maumahara ana au ki tetahi kauhau a te Pirimia i te Akoranga Rongomau o te Whare Wananga o Tamaki-makau-rau ka penei ia: “Kei te tino maharahara au ina whakawaireka te kawanatanga Nahinara ki a ratou o Ahia e kore e taea ta ratou whakamaru mana tangata te kite 
.” 
Kia marama ai tatou na te tino kino te takahi mana tangata o Haina ka tuhi atu a Amnesty International i tetahi reta i runga i nga aue a te tini mano huri noa te ao e karanga ana ki a Haina kia whakatikangia nga mana tangata kua roa ke e tamia ana.  
Tera ka mate ano te matauranga tuku iho a nga tupuna i nga mahi whakawaireka a te kawanatanga. Kua tohu mai tera pukenga pakihi a Aroha Mead ka totohu nga toi Maori i te waipuke mai o nga taputapu noa. Nana ano te whakatupato kei waimeha te tohu mana o Toi Iho i te nui o nga taputapu tinihanga e hokona ana.  
I te wa o te komiti tirohanga ka penei tonu nga karanga a te Ropu Tapoi Maori o Aotearoa a Toi Maori Aotearoa o Nga Aho Whakaari ratou ko kakahu Kia Kaha ko Huia Kaita e tautoko ana. Ehara enei i te ihu hupe. He umanga ta pukapuka a Huia kua whiwhi tohu otira nana ano to matou mana o Aotearoa i whakapumau na te whakamatau na te whiriwhiri na te whakaputa i taua mana motuhake ki te ao. Kei a Kia Kaha te tikanga o nga kakahu mo to tatou toa hauporo a Cambo mo nga kakahu hoki mo o tatou kapa ki nga tauwhainga o te ao otira kua hokona atu wa ratou kakahu ki Poihakena ki Amerika ki Uropi hoki. 
Ko Nga Aho Whakaari te ropu o nga kaimahi Maori whakaata nga kaiwhakatu whakaari nga ringa tohu nga kaimahi hangarau nga kaituhi hoki puta noa te ao. Tena i te hui tahi nga ropu nei ki te tiaki i te rangatiratanga me mataara te ao me ki to tatou ao Maori. I mea atu ratou ki te komiti me whakau nga ture i te tikanga kia tautoko te Karauna i te rangatiratanga Maori o nga taonga katoa tae atu ki te matauranga. E whakaae ana matou ki te take i kokiritia e te Uru Kahikatea me tupu te ohanga whanui kia ora ai nga pakihi Maori.  
Engari e kore matou e whakaae ki te whakaaro kuware o te komiti ma te whai rawa haere o Haina ma te whakawhanaunga haere ki te ao whanui e kaha ake ai ta ratou arai i nga mana tangata. E kore matou e whakapono ma te kawenata hokohoko pokanoa me to tatou whenua iti nei ka kitea e Haina te maramatanga kia huri ai ratou ki te ara tika. 
Hei whakakapinga korero; i a tatou e whakatata ana ki te waru o nga ra o Here-turi-koka e mohio ana tatou ki te whakaaro nga rangatira nunui o te ao tera me huri tuara ratou ki te ra whakatuwheratanga o te tauwhainga Olympia hei tohu whakahe i te takahanga o Haina i nga mana tangata i te mana motuhake o Tibet. Ka pera ano to tatou whakahe? Ka huri ranei tatou ki te whakawaireka i a Hori Puihi i a ia e whakawaireka ana ki a Haina?  
E kore matou o te Pati Maori e piupiu i te haki whakapono ki te Kawenata Hokohoko Pokanoa. Tuturu e tautoko ana matou i te ohanga Maori e kite ana matou i nga painga ki nga iwi e puta mai ana i te hokohoko kai moana mahi tapoi ki a Haina. Engari me pehea matou e huri ke i te tamitanga taikaha o nga reo motuhake o Tibet he takahanga tera i te tangata whenua? E mataara ana matou ki nga tara koi i roto i te hokohoko pokanoa pai ke atu ki a matou te hokohoko tika. E rapu ana matou i nga huarahi tiaki i te taiao nga mana tangata me nga tikanga mahi. I te tonga o te ra he taumaha rawa te utu o nga turanga mahi nga utu mahi nga matauranga mahi te mana motuhake e ngaro katoa ai. E kore matou e tautoko i te Ture mo te kawenata hokohoko pokanoa me Haina.  
[An interpretation in English was given to the House.] 
[ 
Greetings to you Mr Assistant Speaker and to us all the House. Last week tourism Minister Damien O’Connor was heaping praises upon Air New Zealand as it launched the first non-stop service between Auckland and Beijing. “This very important long-term Chinese market” was how the Minister put it. Three days later Statistics New Zealand gave another view about this very important long-term Chinese market. Short-term visitor arrivals from China in June 2008 were a massive 24 percent down—some 1600 people fewer than recorded in June 2007.  
Just 2 months after the free-trade agreement had been signed it appears the economic benefits of the agreement may not be as secure as first envisaged.  
Tu Mai magazine estimated that in the next 10 years there will be a possible 61 million Chinese outbound tourists heading off to distant places. That is the lucrative Chinese market the tourism Minister is thinking about. But the big question that hangs over all of our heads is: what will it take to lure this market to our shores? Or will it all be a one-way street? The lure of labour at cheap rates will be an irresistible pull factor for many New Zealand businesses that are struggling to hold it together at home. Is that the type of Aotearoa we want? Just another link in the “Made in China” brand?  
Global Peace and Justice Auckland has pointed out that the costs at home may extend up to more than 20000 jobs being lost—mostly in manufacturing—as tariffs are phased out and removed. We all remember the reforms of the 1980s; the savage impact that trade liberalisation had for workers particularly Maori in manufacturing jobs. We remember the Multilateral Agreement on Investment which aimed to allow multibillion-dollar corporates open season on assets in Aotearoa. And we know that New Zealand workers will become collateral damage while Chinese companies and international corporations such as Fonterra will score big time. 
The stated return is simply not worth the risk—and the costs are not only in monetary terms. While our manufacturing needs will be outsourced to China our international reputation will inevitably be tarnished by the other impacts of our relationship with our new trading partner. As the build-up to Beijing starts cranking up the international community is looking to China to see evidence of any political will to clean up its human rights violations as comprehensively as it has got rid of the algae on its beaches. But sadly the reports from Amnesty International indicate that far from it the official persecution of human rights activists continues. Worse yet human rights defenders who are speaking out about violations are being detained imprisoned as part of the pre-Olympics clean-up. I am reminded of a speech the Prime Minister once made to the Auckland University Centre for Peace Studies in which she said: “I am very concerned that the National Government has chosen a path of ingratiation with those in Asia whose human rights record is poor.” 
Just to make it quite clear: the human rights record in the People’s Republic of China is so poor that Amnesty International has sent a letter inspired by what it describes as hundreds of thousands of voices from around the world echoing the call to address the longstanding human rights concerns.  
Another likely victim of this political path of ingratiation is apparent in the inherent risks to intellectual and cultural heritage. Maori business senior lecturer Aroha Mead has warned about the likely threat that Maori art will become swamped by mass production. She has also suggested that the Toi Iho Maori Made trademark which protects quality Maori arts and crafts may well be devalued as the market becomes flooded with cheap gaudy products.  
During the select committee process these same concerns came through loud and clear from the New Zealand Maori Tourism Society Toi Maori Aotearoa and Nga Aho Whakaari supported by Kia Kaha Clothing and Huia Publishing. These are not lightweights by any means.  
Huia Publishing 
 is not only an award-winning publisher but its works have made a significant contribution our identity as a nation—defining creating and expressing our distinctive edge on the world stage. Kia Kaha not only has the clothing contract for our top golfer Cambo and previous Commonwealth Games uniforms but boasts wholesale and retail customers in Australia the UK US and Europe.  
Nga Aho Whakaari 
 is the national representative body for Maori working in film video and television in New Zealand so includes internationally acclaimed actors directors producers technicians and writers across its reach. So when these groups get together out of concern for the protection of rangatiratanga the world needs to sit up and listen—well at least our world anyway. They told the select committee that the legislation needs to reflect the Crown’s active duty to protect Maori authority and control over treasures and intellectual property. Although we acknowledge the points made by the Federation of Maori Authorities that economic growth is essential for Maori businesses to succeed we cannot turn a blind eye to the risks and responsibilities we hold to argue for ethical investment.  
We simply cannot accept the rather naive excuse put up by the select committee that growing prosperity and engagement with the outside world is likely to be linked with better human rights in China. It simply does not wash with us that the free-trade agreement that China has signed up to with our little country will make the mighty superpower see the light and change its ways.  
Finally as we count down to 8 August we know that international leaders from across the globe are considering whether they might boycott the Olympic opening ceremony as a powerful criticism over China’s human rights record and security crackdown in Tibet. Will we also be prepared to show our concern or will we instead be sidling up to President Bush as he in turn sidles up to China?  
We in the Maori Party will not be waving the flag of faith for the free-trade agreement. Of course we want every opportunity to support Maori economic advancement and we recognise the opportunities that people see in China particularly in the area of seafood exports and tourism. But how can we with any conscience overlook the brutal repression of dissent in Tibet which represents a callous disregard for the rights of indigenous peoples? We remain concerned about the fish-hooks in free trade rather than the justice of fair trade. We seek strategies that are about protection of the environment human rights and worker rights. And in the long run we calculate the costs of lost employment lost wages lost expertise and lost independence as a cost too big to bear. We do not support the New Zealand - China free-trade agreement legislation 
.]